આજના વિજ્ઞાન અને ટેકનોલોજીના યુગમાં સમાજમાં વધતા જતા અંગ્રેજીના પ્રભાવની સામે માતૃભાષા  ગુજરાતીનું ગૌરવ પ્રસ્થાપિત થાય અને કસ્તુરબા ગાંધી બાલીકા વિદ્યાલય (કે. જી. બી. વી. ) માં ધોરણ-૯માં અભ્યાસ કરતી વિદ્યાર્થીનીઓ સહઅભ્યાસની પ્રવૃત્તિઓની સાથે માતૃભાષા ગુજરાતીનું મહત્વ સમજી શકે અને તેના થકી ગુજરાતી ભાષા-સાહિત્યની વિશેષ સમજ વિદ્યાર્થીનીઓમાં આવે તેવા બહુહેતુક ઉદ્દેશ સાથે સુરેન્દ્રનગર જિલ્લાના લખતર મોડેલ સ્કુલ ખાતે પાંચ દિવસીય એક અનોખી જ્ઞાન શિબિર- શૈક્ષણિક શિબિર ‘‘જ્ઞાનગોષ્ઠી‘‘ યોજાઈ હતી.